Hlavné správy

Kritika

Hlavné správy sú kritizované za poskytovanie priestoru na šírenie konšpiračných teórií, zaujaté spravodajstvo, dezinformácie, vojnovú a prokremeľskú propagandu.

Dezinformácie

Pravidelne šíria dezinformácie o škodlivosti ochudobneného uránu, zvýšený výskyt leukémie a rakoviny na Balkáne a v Iraku pripisujú nasadeniu uránovej munície počas mierových operácii NATO. Ignorujú fakt že podľa oficiálneho stanoviska NATO, ktoré vykonalo viacero štúdii je súvislosť chorôb s ochudobneným uránom je veľmi nepravdepodobná.  Zneužívajú neopodstatnený strach z uránového prachu pri cvičných streľbách aby vytvárali spoločenskú náladu proti cvičeniam našich spojencov s ich muníciou na Slovensku.
Denník šíri aj dezinformácie ohľadom slovanskej kultúry, napr. že je staršia ako v skutočnosti alebo lepšia ako ostatné kultúry. Táto forma ovplyvňovania prostredníctvom kultúrnej identity je súčasťou ruskej informačnej vojny.
Dezinformačne zneužívajú náhodu že viaceré humanitárne zásahy USA sa vyskytli v krajinách bohatých na ropu (Lýbia, Irak, Venezuela), alebo dôležitých pre transport (Sýria, Afganistan). Podsúvajú konšpiračné názory že cieľom koalície vedenej USA nebolo pomôcť obyvateľstvu žiť v demokratickom prostredí ale iba snaha získať vplyv na trh s ropou. Opomínajú pritom fakt že v Saudskej Arábii, ktorá je tiež bohatá na ropu, USA nezasahujú, demokraciu im nevnucujú ale rozvíjajú spoluprácu a na blízkom východe vystupujú ako spojenci.

Hoaxy

V roku 2016 napríklad recyklovali hoax, že „Putin vytláča dolár zlatým rubľom“, pričom tvrdili, že Rusko ako odvetu za západné sankcie prestane robiť obchody v dolároch, čím zasadí tvrdý úder Američanom. Tento hoax šíril už dva roky predtým dezinformačný Aeronet.cz a bol medzitým vyvrátený. Hlavné správy článok po pár dňoch stiahli.
Hlavné správy šírili lživú správu, že pozorovatelia OBSE potvrdili na Ukrajine nelegálne transplantačné stanice; článok po kritike vymazali (podozrenia vyvrátila aj ruská agentúra RIA), avšak opravu nikdy neuverejnili.
Z českých médií prebrali správu, že cudzinci v Plzni zabili správcu ubytovne, avšak zamlčali v tom čase známu informáciu, že útočník podľa polície pochádzal z Lotyšska. Namiesto toho článok podfarbili fotkou, na ktorej policajti odvádzajú arabsky vyzerajúceho muža.
V apríli 2017 šírili dezinformácie ohľadom chemických útokov v Sýrii. Tvrdili že útok bol nafingovaný organizáciou "Biele Prilby", aby vytvorili zámienku pre medzinárodnú intervenciu západnej koalície pod vedením USA. Opierali sa o tvrdenia predstavenej katolíckych rehoľníčok napriek tomu že BBC s nimi nesúhlasí. 
V novembri 2018 sa ukázalo, že od 2015 pre Hlavné správy pod pseudonymom Eugen Rusnák píše Rus Jevgenij Paľcev, ktorý udržiava kontakty s pracovníkmi ruskej mediálnej skupiny Rossija Segodňa (Rusko dnes, kam patrí aj agentúra Sputnik), financovanej Kremľom. Návštevy Sputnika potvrdzujú fotografie Miloša Zverinu z januára 2018, podľa ktorého Paľcev „preberá články z týchto médií“. Európsky parlament pritom agentúru Sputnik označil za jeden z nástrojov, cez ktoré sa Kremeľ snaží „spochybniť demokratické hodnoty, rozdeľovať Európu, získavať domácu podporu a vytvárať dojem zlyhávajúcich štátov vo východnom susedstve EÚ“.
Fungovanie Hlavných správ, takmer žiadnu editorskú spätnú väzbu a slabé overovanie faktov zmapoval Jakub Goda, ktorý istý čas pod falošným menom pre tento denník písal.